Эрзянь кель

Э́рзянь кель те суоми-угрань келень семиянть суоминь-равонь тарадонтень совиця уралонь кель. Эрзянь кельсэ кортыть эрзят.

Эрзянь келень гайттнень сёрмадовомс саевить рузонь/кириллицянь 33 тешкст-букват.

Россияссо эрзятнеде 2010 иень ловномасонть тешкстызь эрзянь келенть тиринекс 36 726 ломать5. Владение языками населением Российской Федерации PDF, 2.7.2018 .

 Эрзянь алфавитэсь 
 А а Б б В в Г г Д д Е е Ё ё Ж ж З з И и Й й К к Л л М м Н н О о П п Р р С с Т т У у Ф ф Х х Ц ц Ч ч Ш ш Щ щ Ъ ъ Ы ы Ь ь  Э э Ю ю Я я    

Эрзянь келень гайттне явовить моравиксэкс-гласноекс ды а моравиксэкс-согласнойкс:

Аморавикстнэ явовить:

а) аволь ялганек (парнойть): б, в, г, ж, й, к, м, п, ф, ч, х, ш;

б) ялганек: 

калгодо: д, з, л, н, р, с, т, ц;
чевте: дь, зь, ль, нь, рь, сь, ть, ць;

в) гайгицят: б, в, г, д, ж, з, й, л, м, н, р;

г) а гайгицят: п, ф, к, х, т, ш, ч, с, ц;

д) вешкевикст: з, с, ц;

е) щипящейть (свал калгодот): ж, ш, ч. 

Моравикстнэ: а, о, у, э, и, ы. Теевемань коряс моравикстнэ явовить:

а) икельце рядонь: и, э;

б) куншка рядонь: ы, а;

в) удальце рядонь: о, у.

Я тешксэсь сёрмадови:

а) а гайтенть невтемс ялганек чевте а моравикстэ-согласнойде мейле дь, зь, ль, нь, рь, сь, ть, нь. Сайсынек: озяз, пандя, коня.

б) йа гайттнень невтемс. Невтевксэкс: куяр, ялга, ямкс.

Ё тешксэсь сёрмадови:

а) о гайтькенть невтемс ялгань чевте аморавикстэ мейле. Саемга: сёрма, цётмар, конёв, сёксь.

б) йо гайттнень невтемс. Невтевксэкс:ёвкс, ёндол.

Ю тешксэсь сёрмадови:

а) йу гайттнень невтемс. Невтевксэкс:ютко, юр, ютамс

Е тешксэсь сёрмадови:

а) эгайтькенть невтемс чевте ялганек аморавикстэ мейле. Сайсынек: сезган, зепе, иде'мс, теле, кирдемс;

б) э гайтькенть невтемс аволь ялганек аморавикстэ-согласнойде мейле. Саемга: лембе, вайгель, кев, меремс;

в) э гайтькенть невтемс щипящейде мейле, сынь свал калгодот. Саемга: неже, вешемс, ченгемс;

И тешксэсь сёрмадови:

а)  ы гайтькенть невтемс щипящейде мейле, сынь свал калгодот. Саемга: панжи, веши, чачи;

Ы тешксэсь сёрмадови:

а) калгодо ялганек келень-пеень аморавикстнэде мейле.

Сайсынек: сы, пезы, тынь, ды, лырнэмс, моры, ваны;

б) турвань-пеень эли турвань-турвань аморавикстнэде мейле.
Сайсынек: пыхадемс, бызнэмс, вырновтомс, мырнэмс

Э тешксэсь сёрмадови:

Калгодо ялганек келень-пеень аморавикстнэде мейле.

Сайсынек: тесэ, пезэмс, скалнэ, пикстэ, тылдэ.

 Эсьлемпелень чизэ 
Эрзянь келесь  ашти эсьлемпелень келекс Мордовиясо, рузонь ды мокшонь кельтнень марто.

Кода вастневи келесь пачтямо керьксэ:
 кулялопасо — «Эрзянь Мастор», «Эрзянь Правда», «Ялгат» (лисни Ульянонь ёнксо).
 ковставкссо — «Сятко», «Ава (журнал), «Чилисема» (журнал), «Ратор» (журнал).
 теленевтема — телеканал «Россия» невти 2 част чистэнть 4 чить таргос. Эрзянь кельсэ, ансяк 7 % эфирэнь шкась.
 пачтямокерькс — лиякс те «радио программа» валось. Саран ошсо ули Мордовиянь Раськень пачтямо «Вайгель» (кода сёрмадозт лопасост Мордовиянь национальной радиось), сонзэ толкунонзо 73,88 укв. Ансяк, 14,3 % эфирэнь шкась те пачтямо керькст мокшаннь ды эрзянь кельтнесэ.
 та-кодат Интернет-кулянь пачтямо керькст — «Эрзянь Вайгель»«Эрзянь Вайгель», «Erzyaks.ru»«Erzyaks.ru» .


Политиктнэ, ды республикань прявтне-кирдийтне келенть асаить эсьлемпельксев, кой-кува конёвтнесэ-законтнесэ вастневи.

 Википедия лувдо 
Э тешкстэсь маштови сёрмадомс:

а) "к" эли "г" тешкстэ мейле, зярдо икелензэ ашти калгодо ялганек пеень-келень аморавикс гайть, ды сынсь "к" ды "г" гайттнеяк калгодот.

Сайсынек: сескэ (калгодо "к") карадо каршо аравтови сеське (чэвте "к") марто.

б) Калгодо "ч", "ш" ды "ж" тешксттнэде мейле.

Сайсынек: чэвте, шэржэй.

Ы тешкстэсь маштови сёрмадомс:

"к" эли "г" тешкстэ мейле, зярдо икелензэ ашти калгодо ялганек пеень-келень аморавикс гайть, ды сынсь "к" ды "г" гайттнеяк калгодот.

Сайсынек: кискыне (калгодо "к") карадо каршо аравтови киськине (чэвте "к") марто.

Калгодо "ч", "ш" ды "ж" тешксттнэде мейле.

Сайсынек: чыемс.

Кой-зярдо эрзясь йовтасы истяяк-истяяк пиже ды пыже.

 Ванодо 
 Ловнодо «Эрзянь кель» валморонть, конань сёрмадызе Журавлёвонь Числав. 

 Кунсолодо 
 Кунсолодо эрзянь кельсэ «Эрзянь Мель» пачтямокерьксенть RussianPodcasting-сэ
 Вайгель радионь эфир эрзянь кельсэ 


Э
Э